*Likumprojekts*

**Grozījumi likumā "Par Latvijas Republikas Uzņēmumu reģistru"**

Izdarīt likumā "Par Latvijas Republikas Uzņēmumu reģistru" (Latvijas Republikas Augstākās Padomes un Valdības Ziņotājs, 1990, 49. nr.; 1991, 27./28. nr.; 1992, 18./19. nr.; Latvijas Republikas Saeimas un Ministru Kabineta Ziņotājs, 1996, 1. nr.; 1997, 5., 11. nr.; 1998, 1. nr.; 1999, 24. nr.; 2001, 15. nr.; 2002, 23. nr.; 2003, 14. nr.; 2004, 4., 8., 22. nr.; 2005, 7. nr.; 2006, 14. nr.; 2007, 24. nr.; 2008, 8. nr.; 2009, 3., 9., 22. nr.; Latvijas Vēstnesis, 2010, 183. nr.; 2012, 199. nr.; 2013, 97., 228. nr.; 2014, 25., 257. nr.; 2016, 31., 241. nr.; 2017, 70., 117. nr.; 2018, 101. nr.) šādus grozījumus:

1. Aizstāt 1. panta 1. punktā vārdus "maksātnespējas procesa norises biedrību un nodibinājumu" ar vārdiem "maksātnespējas procesa, kā arī fiziskās personas atbrīvošanas no parādsaistībām norises, biedrību un nodibinājumu".

2. 4.4 panta trešajā daļā:

aizstāt vārdus "Maksātnespējas administrācijas" ar vārdiem "Maksātnespējas kontroles dienesta";

papildināt daļu pēc vārdiem "par maksātnespējas procesa administratoru" ar vārdiem "kā arī ierakstus, pamatojoties uz zvērināta notāra paziņojumu vai tiesas spriedumu fiziskās personas atbrīvošanas no parādsaistībām ietvaros".

3. Papildināt 4.11 panta otro daļu pēc vārdiem "Maksātnespējas likumā" ar vārdiem "un Fiziskās personas atbrīvošanas no parādsaistībām likumā".

4. 4.13 pantā:

papildināt pirmās daļas pirmo teikumu pēc vārdiem "uz administratora prakses vietas adresi" ar vārdiem "vai uz zvērināta notāra elektroniskā pasta adresi";

papildināt ceturto daļu pēc vārda "administrators" ar vārdiem "vai zvērināts notārs".

5. Papildināt 18.7 panta otro daļu ar teikumu šādā redakcijā:

"Fiziskās personas atbrīvošanas no parādsaistībām ietvaros maksātnespējas reģistrā ierakstu izdara, pamatojoties uz zvērināta notāra paziņojumu, kas paredzēts Fiziskās personas atbrīvošanas no parādsaistībām likumā, vai tiesas spriedumu."

6. 18.8 pantā:

Izteikt otro daļu šādā redakcijā:

"Uzņēmumu reģistra kompetencē neietilpst pienākums pārbaudīt administratora vai zvērināta notāra iesniegto dokumentu sagatavošanas faktiskos apstākļus un jebkādas maksātnespējas procesa vai fiziskās personas atbrīvošanas no parādsaistībām ietvaros pieņemtajos lēmumos norādītās informācijas atbilstību faktiskajiem apstākļiem.";

papildināt trešās daļas pirmo teikumu pēc vārdiem "no pieteikuma"" ar vārdiem "vai paziņojuma".

7. Papildināt 18.9 pantu pēc vārdiem "vai fiziskās personas maksātnespējas procesa" ar vārdiem "kā arī par fiziskās personas atbrīvošanas no parādsaistībām".

Likums stājas spēkā 2021. gada 1. janvārī.

Ministru prezidenta biedrs,

tieslietu ministrs Jānis Bordāns

Iesniedzējs:

Tieslietu ministrijas

valsts sekretārs Raivis Kronbergs